hotchpotch/miracl-hf-unified huggingface dataset:
ঢাকা আন্তর্জাতিক বইমেলা
ঢাকা আন্তর্জাতিক বইমেলা, প্রাক্তন ঢাকা বইমেলা, বাংলাদেশের রাজধানী শহর ঢাকায় অনুষ্ঠিত একটি বইমেলা, যা আন্তর্জাতিক বইমেলা হিসেবে পরিগণিত। এই মেলাটি বাংলাদেশের অন্যতম বিশিষ্ট বইমেলা "অমর একুশে গ্রন্থমেলা" থেকে আলাদা। সাধারণত প্রতি বছর ডিসেম্বর মাসে এই মেলার আয়োজন করা হয়। তবে এই মেলা আয়োজনের স্থান নির্দিষ্ট নয়।
এই মেলায় সাধারণত বাংলাদেশ ছাড়াও বিশ্বের অন্যান্য দেশ (ভারত, ইরান ইত্যাদি) থেকেও প্রকাশনা সংস্থারা তাদের বই নিয়ে হাজির হোন। অনেক সময় বিদেশী স্টলগুলো নির্দিষ্ট দেশের প্রতিনিধিত্ব না করে কোনো সংস্থা বা প্রতিষ্ঠানের প্রতিনিধিত্ব করে। তবে বেশিরভাগ বিদেশী স্টলে বই, বিক্রয়ের জন্য রাখা হয় না, শুধুমাত্র প্রদর্শন করা হয়। প্রতি বছরই মেলা নির্দিষ্ট কোনো প্রতিপাদ্য থাকে। মেলার স্থান নির্দিষ্ট নয়, কখনও শিল্পকলা একাডেমী প্রাঙ্গণে, কখনও ঢাকা বিশ্ববিদ্যালয়ের খেলার মাঠে, কখনও সোহরাওয়ার্দী উদ্যানে আয়োজিত হয়। গুটিকয়েক প্রকাশনা প্রতিষ্ঠান এই মেলা উপলক্ষে নতুন বই প্রকাশ করে থাকে। বই ক্রয়ে নির্দিষ্ট পরিমাণ (সাধারণত ২৫%) কমিশন পাওয়া যায়।
মেলাকে ঘিরে আরো থাকে সেমিনার, সংগীতানুষ্ঠান, নতুন বইয়ের মোড়ক উন্মোচন অনুষ্ঠান আর বিভিন্ন বিষয়ক আলোচনা অনুষ্ঠান। মেলায় ঢোকার জন্য থাকে টিকেটের ব্যবস্থা, নির্দিষ্ট প্রবেশমূল্য দিয়ে টিকেট ক্রয় করতে হয়। তবে কোনো শিক্ষাপ্রতিষ্ঠানের ব্যবস্থাপনায় শিক্ষার্থীরা দলগতভাবে বিনা টিকেটে প্রবেশ করতে পারে।
স্বাধীন বাংলাদেশে প্রথম আন্তর্জাতিক বইমেলার আয়োজক ছিলো দেশটির "জাতীয় গ্রন্থকেন্দ্র", এবং সেই মেলা অনুষ্ঠিত হয় ১৯৭২ খ্রিস্টাব্দের ২০ ডিসেম্বর থেকে ২৭ ডিসেম্বর পর্যন্ত বাংলা একাডেমী প্রাঙ্গণে সেই মেলা বসেছিলো। বাংলাদেশের প্রকাশনা সংস্থা ছাড়াও ৮টি দেশের প্রকাশনা সংস্থা অংশ নিয়েছিলো সেই মেলায়। মেলা উপলক্ষে আয়োজিত হয়েছিলো আন্তর্জাতিক সেমিনার। তবে বর্তমান মেলার আসরটি আয়োজিত হয়ে আসছে ১৯৯৫ খ্রিস্টাব্দ থেকে। তখন থেকে "ঢাকা বইমেলা" নামে এই মেলা আয়োজিত হয় ১৪ বার। ২০০৮ খ্রিস্টাব্দ থেকে বর্ধিত পরিসরে "ঢাকা আন্তর্জাতিক বইমেলা" নামে এই মেলার আয়োজন চলছে।
অমিয়া দত্ত
অমিয়া দত্ত (জন্ম: ১৯১৮ - মৃত্যু: এপ্রিল ২৭, ১৯৪৯) বাঙালি স্বাধীনতা সংগ্রামের সক্রিয় কর্মী ও সমাজসেবী।
অমিয়া দত্ত ১৯১৮ সালে বিক্রপুরের (বর্তমানে মুন্সিগঞ্জ জেলা) বজ্রযোগিনী গ্রামে জন্মগ্রহণ করেন। তার পিতার নাম অতুলচন্দ্র গুহ এবং মাতা প্রিয়লতা গুহ। মাত্র ১২ বছর বয়সে অমিয়ার পিতা মারা যান। এবং এক বছর পরে মাত্র ১৩ বছর বয়সে অষ্টমশ্রেনীতে পড়ার সময় ঢাকা কালেকটরেটের কর্মী রবীন্দ্র মোহন দত্তের সাথে অমিয়ার বিয়ে হয়। বিয়ের কারনে তার লেখাপড়া বন্ধ হয়। তবে বিয়ে হয়ে গেলেও তিনি প্রায়ই বজ্রযোগিনী গ্রামে এসে থাকতেন।
এসময় তিনি তার এলাকায় স্বাধীনতা সংগ্রামে বিপ্লবীদের কর্মকান্ড এবং গ্রামের লোকজনের বিপ্লবীদের সহায়তা করা এসব কিছু দেখে অমিয়ার মনে স্বদেশীকতা এবং দেশাত্মবোধ জাগ্রত হয়; তিনি প্রভাবিত হন বিপ্লবী ভাবধারায়। অমিয়ার ছোট ভাই রবি গুহ ছাত্রাবস্থাতেই কমিউনিস্ট পার্টির সংস্পর্শে আসেন। ভাইয়ের কাছে তিনি মার্ক্সবাদ-লেনিনবাদের দিক্ষা নেন। গোপনে গোপনে পারিবারিক অণুশাসনের উপেক্ষা করেই পার্টির কাজ করতে শুরু করেন।
বিভিন্ন বাঁধা বিপত্তি এড়িয়ে ১৯৪৩ সালে অমিয়া দত্ত কমিউনিস্ট পার্টির সদস্যপদ লাভ করেন। ঐ বছর দূর্ভিক্ষের সময় ঢাকা শহরের সূত্রাপুর, গেণ্ডারিয়া, নারিন্দা, ওয়ারি, তাঁতিবাজার প্রভৃতি একালায় অমিয়া দত্তের নেতৃত্বে "মহিলা আত্মরক্ষা সমিতি" ত্রাণের কাজে সক্রিয় উদ্যোগ নেয়। ঘরকন্যার সব কাজ করেও অমিয়া ত্রাণ শিবিরে দুঃস্থ অসহায় নারীদের আশ্রয়দানের কাজের সঙ্গেও তিনি জড়িত ছিলেন। গেণ্ডারিয়ায় অবস্থিত অনাথ শিশু ভবনটির রক্ষণাবেক্ষণের দায়িত্বও ছিল তার। বিক্রমপুরের আরেক প্রখ্যাত স্বাধীনতাসংগ্রামী ও সমাজসেবী কংগ্রেসনেত্রী আশালতা সেনের কাছ থেকে তিনি এ ব্যাপারে বহু সাহায্য পেয়েছিলেন।
১৯৪৬ সালে ব্রিটিশ সরকার আন্দামান জেল থেকে কয়েকজন বন্দীকে ঢাকা সেন্ট্রাল জেলে নিয়ে এলে তাদের মধ্যে কয়েকজন কমরেড গুরুতর অসুস্থ হয়ে পরেন। অসুস্থদের ঢাকার মিটফোর্ড হাসপাতালে স্থানান্তরিত করা হয়। ঢাকায় তখন সাম্প্রদায়িক দাঙ্গা চলছে। পার্টি থেকে অমিয়াকে অসুস্থ বন্দীদের সাথে যোগাযোগ করার দায়িত্ব দিলে ঐ মুসলমান অধ্যুষিত এলাকায় পুলিশের চোখ এড়িয়ে নার্সের বেশে তিনি পার্টির প্রয়োজনীয় কাগজপত্র, চিঠি এবং তথ্য আদান-প্রদান করতেন। ১৯৪৭ সালে দেশ বিভাগের সময় অমিয়ার পরিবার ভারতে চলে যান। প্রথমে হাওড়ার কদমতলায় ও পরে বাজেশিবপুরে বাসা ভাড়া করেন। সেখানে গিয়েও তিনি পার্টি এবং মহিলা আত্মরক্ষা সমিতির কাজে যুক্ত হয়ে পড়েন।
১৯৪৯ সালের ফেব্রুয়ারিতে পশ্চিমবঙ্গের ডুবরী ভেরী গ্রামের আন্দোলনে অনেক কৃষক শহীদ হন। এই সময়ে ব্যাপক ধরপাকরে বহু কমিউনিস্ট কারারুদ্ধ হন। জেলে অত্যাচারের বিরুদ্ধে এবং রাজনৈতিক বন্দীদের মর্যাদার দাবীতে তারা জেলের ভেতরেই সংগ্রাম শুরু করেন। এ সময় তাদের সমর্থনে বিভিন্ন সংগঠন থেকে প্রতিবাদ মিছিল বের হয়। ২৭ এপ্রিল রাজবন্ধীদের মর্যাদা ও মুক্তির দাবিতে মহিলা আত্মরক্ষা সমিতি কলকাতার ভারতসভা হলে সমাবেশের আয়োজন করে। পরিকল্পনা মোতাবেক তদানিন্তন মুখ্যমন্ত্রী ড. বিধানচন্দ্র রায়ের বাড়ির উদ্দেশ্যে ভারতসভা হল থেকে কয়েকশত মহিলার দৃপ্ত মিছিল বৌবাজার কলেজ স্ট্রিট সংযোগস্থলে উপস্থিত হলে পুলিশ মিছিলে গুলি চালায়। পুলিশের গুলিতে লিতকা সেন, প্রতিভা গাঙ্গুলী, গীতা মুখোপাধ্যায়সহ অমিয়া দত্ত নিহত হন।
নিবিরু (ব্যাবিলনীয় জোতির্বিদ্যা)
নিবিরু (নেবেরু বা নেবিরু নামেও পরিচিত) এটি একটি আক্কাদীয় ভাষা, যার অর্থ "অতিক্রমণ" অথবা "পরিবর্তনের ধারা", বিশেষভাবে নদী, অথবা নদী পাড় বা ফেরি-নৌকা। ব্যাবিলনীয় জোতির্বিদ্যাতে, নিবিরু হল ক্রান্তিবৃত্তের সবচেয়ে উচ্চতম বিন্দু, অথবা গ্রীষ্মকালীন অয়নের বিন্দু এবং এর সংযুক্ত তারামণ্ডলী। নিবিরু বিন্দুর অবস্থান এনুমা এলিশের মহাকাব্যের ৫টি লিপিফলকের মাধ্যমে বর্ণনা করা হয়েছে।
গ্রহগুলোর সবচেয়ে উচ্চতম বিন্দুর পথ হিসেবে, নিবিরু "সু্মমুস দেউস" এর আসন হিসেবে বিবেচনা করা হতো, যেখান থেকে সে তারাদের ভেড়ার মত চারণ করতো, ব্যাবিলনে তাকে মারদুকের সঙ্গে সনাক্ত করেছিল। বিভিন্ন লেখকের মাধ্যমে বর্ণনা অনুসারে, মারদুক বিশ্বের শাসক অভিভাবটি ব্যাবিলনীয় ধর্মতে প্রথমিক একেশ্বরবাদী প্রবণতা ইঙ্গিত করছে।
ভারতীয় পতাকাসমূহের তালিকা
এটি হল ভারতে ব্যবহৃত পতাকাসমূহের তালিকা। জাতীয় পতাকা সম্পর্কে বিস্তারিত জানতে দেখুন ভারতের জাতীয় পতাকা পৃষ্ঠাটি।
জম্মু ও কাশ্মীর ছাড়া ভারতের কোনো রাজ্য বা কেন্দ্রশাসিত অঞ্চলের বিধিসম্মত পতাকা নেই।
ইল কান্তো দেলি ইতালিয়ানী
ইল কান্তো দেলি ইতালীয়ী (ইতালীয়: Il Canto degli Italiani; ইতালীয়দের গান) ইতালির জাতীয় সঙ্গীত। এটি ফ্রাতেল্লি দিটালিইয়া অথবা লিন্নো দি মামেলি হিসাবেও পরিচিত। এইটি ১২ই অক্টোবর ১৯৪৬ সালে সাময়িকভাবে গ্রহণ করা হয়েছিল, পরে ১৭ই নভেম্বর ২০০৫ সালে একে স্থায়িভাবে গ্রহণ করা হয়। গানের কথা লিখেছেন বিশ বছর বয়সী ছাত্র এবং দেশ প্রেমিক গোফফ্রেডো মামেলি, ১৮৪৭ সালের বসন্তে, জেনোয়াতে। সেই সময় ইতালিকে একত্রীকরণ এবং স্বাধীনতার জন্য সংগ্রাম চলোছিল যা অস্ট্রিয়ার বিরুদ্ধে যুদ্ধের পূর্বাভাস দেয়।
দ্বিতীয় সেলিম
দ্বিতীয় সেলিম (উসমানীয় তুর্কি ভাষায়: سليم ثانى) (২৮শে মে ১৫২৪ – ১২ই/১৫ই ডিসেম্বর ১৫৭৪)ছিলেন উসমানীয় সাম্রাজ্যের সুলতান, যিনি ১৫৬৬ সাল থেকে ১৫৭৪ সালে মৃত্যুর আগ পর্যন্ত উসমানীয় সাম্রাজ্য শাসন করেন। তিনি ১৫২৪ খ্রিস্টাব্দে ইস্তানবুলে জন্মগ্রহন করেন। তিনি সুলতান সুলেমান এবং হাসেকী হুররাম সুলতানের পুত্র ছিলেন।
১৫২৪ খ্রিষ্টাব্দে সেলিম ইস্তানবুলে জন্মগ্রহন করে। তিনি ছিলেন শাহজাদা মুস্তাফা আর মুরাদ এর সৎভাই যে ছোট থাকতে মারা গিয়েছে এবং শাহজাদা মেহমেদ, মিহরিমাহ সুলতান, শাহজাদা বায়েজিদ এবং শাহজাদা জাহাঙ্গীর এর 
আপন ভাই।
দ্বিতীয় সেলিম সাধারণত মানুষের কাছে 'স্বর্ণকেশী সেলিম' নামে পরিচিত ছিলেন।
১৫৬৬ খৃষ্টাব্দে প্রথম সুলাইমানের ইন্তিকালের পর তাঁর পুত্র দ্বিতীয় সেলিম কনস্ট্যান্টিনোপলের মসনদে বসেন।
দ্বিতীয় সেলিম দয়ালু এবং নরম মনের মানুষ ছিলেন। তবে তিনি মদ্যপানে আসক্ত হওয়ায় শাষন কাজে অনাগ্রহী ছিলেন।ফলে প্রধান উজির সোকল্লু মেহমেদ পাশাকে শাষনকাজ পরিচালনার দায়িত্ব দিয়েছিলেন। তিনি ছিলেন একজন কবি এবং সাহিত্য প্রেমিক।
দ্বিতীয় সেলিম এই প্রথম উসমানীয়া খলিফা যে কখনো নিজে যুদ্ধে অংশগ্রহন করেননি। তবে তাঁর উজিরে আযম সোকল্লু মেহমেদ বহু অভিযান পরিচালনা করেছেন। তাঁর পরিকল্পনা ও উদ্যোগে উসমানী সৈন্যরা বহু সামরিক অভিযানে বের হয়। ক্রীটস দ্বীপ জয় দ্বিতীয় সেলিমের শাসনকালের উল্লেখযোগ্য ঘটনা।
১৫৭১ খৃষ্টাব্দে সেনাপতি লালা মুস্তাফা এবং বেলার বেগ ভেনিসের সেনাপতি ব্রাগাডিনোকে পরাজিত করে সাইপ্রাস জয় করেন।
১৫৭১ খৃষ্টাব্দে ভেনিসের প্ররোচনায় স্পেনরাজ, রোমের পোপ, স্যভয়ের ডিউক এবং মাল্টার নাইট মিলে অষ্ট্রিয়ার নৌ-সেনাপতি ডন জুয়ানের নেতৃত্বে লেপান্টো উপসাগরে উসমানী খিলাফাতের নৌবাহিনীর ওপর হামলা চালায়। নৌ-সেনাপতি কাপুদান পাশা নিহত হলে উসমানী বাহিনী বিশৃংখল হয়ে পড়ে এবং পরাজয় বরণ করে।
ইতিপূর্বে তিউনিস উসমানী খিলাফাতের অধীনে ছিল। লেপান্টো যুদ্ধের বিপর্যয়ের পর অষ্ট্রিয়ার নৌ-সেনাপতি ডোন জুয়ান স্পেনের সাহায্য নিয়ে তিউনিস দখল করেন। ১৫৭৪ খৃষ্টাব্দে মুসলিম নৌ-সেনাপতি উলুজ আলীর নেতৃত্বে মুসলিমগণ তিউনিস পুনরুদ্ধার করতে সক্ষম হয়।
১৫৭৪ খৃষ্টাব্দে উসমানী সৈন্যদের দ্বারা তিউনিস পুনরুদ্ধার হয়।
সেলিমের একমাত্র বিবাহিত স্ত্রী এবং হাসেকী সুলতান ছিলেন নুরবানু সুলতান।আট বছর শাষন করার পর তিনি ১৫ই ডিসেম্বর, ১৫৭৪ খ্রিষ্টাব্দে ইস্তানবুলে স্বাভাবিকভাবে মৃত্যুবরণ করেন।তাকে হাজিয়া সোফিয়া মসজিদে সমাহিত করা হয়।
তার মৃত্যুর পর তার প্রথম সন্তান শাহজাদা মুরাদ সুলতান তৃতীয় মুরাদ হিসেবে সিংহাসনে আরোহন করেন।
ব্রহ্মচর্য
ব্রহ্মচর্য সনাতন ধর্ম অনুযায়ী জীবনের একটি নির্দিষ্ট সময় কাল (মোটামুটি ১৪ বছর বয়শ থেকে ২০ বছর বয়শ পর্যন্ত) বুঝায় যখন কোন ছাত্র বা ছাত্রী বেদ এবং উপনিষদ এর বিধান অনুযায়ী ঐতিহ্যগত বিজ্ঞান, জ্যোতিশাস্ত্র এবং ধর্মীয় অনুশাসন সম্প্রর্কিত বিদ্যা লাভ করে। অন্যদিকে ব্রহ্মচর্য বলতে আধ্যাতিক উন্নতির জন্য ইচ্ছাকৃত কৌমার্য-ব্রত বুঝায় এবং এক্ষেত্রে ব্রহ্মচর্য অর্থ হল কায়-মন-বাক্যে সর্বদা পবিত্রতা রক্ষা করা। ব্রহ্মচর্য পালন অর্থ হল সম্পূর্ণ কাম-বাসনাশূণ্য জীবন যাপন করা যা আধ্যাত্মিক জীবনের জন্য অপরিহার্য । পুরুষ ব্রহ্মচর্য পালনকারীকে ব্রহ্মচারী এবং স্ত্রী ব্রহ্মচর্য পালনকারীকে ব্রহ্মচারিনী বলে।
ব্রহ্মচর্য শব্দটির দুইটি অংশ। যথা:
ব্রহ্ম শব্দটির অর্থ হল স্রষ্টা বা সৃষ্টিকর্তা এবং চর্য শব্দটির অর্থ হল অনুসরনকৃত। অনেক সময় চর্য বলতে ধর্মীয় জীবন পদ্ধতিও বুঝায়। সুতরাং ব্রহ্মচর্য শব্দটি একটি ধর্মীয় বিধিসম্মত জীবনপদ্ধতি নির্দেশ করে।
বৈদিক আশ্রম ব্যবস্থা অনুযায়ী ব্রহ্মচর্য জ়ীবনের ১ম ২০ বছর বা ২৫ বছর পর্যন্ত ব্রহ্মচর্যের অন্তর্গত। প্রাচীন হিন্দু সমাজ অনুযায়ী মানুষের জীবনকালকে ১০০ বছর কল্পনা করে ৪টি ভাগে ভাগ করা হত। এর মধ্যে প্রথম ভাগ হল ব্রহ্মচর্য। অন্য তিনটি হল যথাক্রমে গার্হস্থ্য,বানপ্রস্থ এবং সন্ন্যাস।
সনাতন ধর্ম অনুসারে ব্রহ্মচর্য ভাগে একটি শিশুকে ৫ বছর বয়শে গুরুর নিকট বৈদিক জ্ঞান অর্জনের জন্য পাঠানো হত। এর পর উপনয়ন অনুষ্ঠান এর মাধ্যমে উপবীত বা পৈতা ধারণ করে সে তার গুরুগৃহে বিদ্যারম্ভ করত। সঠিক বিদ্যার্জনের পর সমাবর্তন অনুষ্ঠানের মাধ্যমে সে ২৫ বছর বয়শে গুরুগৃহ ত্যাগ করত।
ব্রহ্মচর্য আশ্রমে একজন শিষ্যকে কঠোর ধর্মীয় অনুসরন করে চলতে হত। এই সময় সে তার গুরুর কাছ থেকে ধর্মীয় অনুশাসন, সদাচার, সঠিক জ়ীবন-পদ্ধতি, দায়িত্ব-কর্তব্যবোধ, ধ্যান, যোগসাধনা মানবতাবোধ ইত্যাদি সম্পর্কে জ্ঞান লাভ করত। সনাতন ধর্ম অনুযায়ী ৫ বছর বয়শে ব্রহ্মচর্য শুরু হলেও জ়ৈন ধর্মের শ্রামানিক অনুযায়ী সাধারণত প্রাপ্তবয়স্ক হবার পর ব্রহ্মচর্য আশ্রম শুরু হয়। বৌদ্ধ ধর্মে নির্বাণ লাভের জন্য আজীবন ব্রহ্মচর্য পালন করা বাঞ্ছনীয় ।
২০০৮ গ্রীষ্মকালীন অলিম্পিকে সাঁতার – মহিলাদের ৫০ মিটার ফ্রিস্টাইল
২০০৮ অলিম্পিক গেমসে মহিলাদের ৫০মিটার ফ্রিস্টাইল বিভাগের প্রতিযোগিতা আগস্টের ১৫ ও ১৭ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি একবার পার করতে হয়।
সেমিফাইনাল ও ফাইনাল ছাড়া সর্বমোট বারোটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ২৫.৪৩সেকেন্ড(A মান) এবং ২৬.৩২সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে রেকর্ডটি গড়া হয় সেটি নিচে দেওয়া হল।
ময়মনসিংহ মেডিকেল কলেজ
ময়মনসিংহ মেডিকেল কলেজ বাংলাদেশের ময়মনসিংহ শহরে অবস্থিত একটি চিকিৎসা শিক্ষা প্রতিষ্ঠান। এ কলেজ ৫ বৎসর অধ্যয়ন এবং ১ বৎসর শিক্ষানবিশের ভিত্তিতে এমবিবিএস ডিগ্রি প্রদান করে থাকে। এছাড়াও বিডিএস এবং স্নাতকোত্তর কোর্স রয়েছে। এই কলেজে প্রতি বছর এমবিবিএস কোর্সের জন্য ২০০ জন বাংলাদেশি এবং ২৫ জন বিদেশি শিক্ষার্থীকে ভর্তি করানো হয়। এটা একটি সরকারি শিক্ষা প্রতিষ্ঠান; তবে প্রশাসনিকভাবে এটি ঢাকা বিশ্ববিদ্যালয়ের চিকিৎসা অনুষদের নিয়ন্ত্রণাধীন।
এটি রাজধানী ঢাকা থেকে ১২০ কিলোমিটার উত্তরে ময়মনসিংহ জেলায় অবস্থিত বাংলাদেশের সেরা সরকারি মেডিকেল কলেজগুলোর মধ্যে একটি।
১৯২৪ সালে ব্রিটিশ ঔপনিবেশিক শাসনামলে বাংলার তৎকালীন গভর্নরের নামে বাঘমারা এলাকায় প্রতিষ্ঠিত হয় "লিটন মেডিকেল স্কুল"; এই প্রতিষ্ঠানে চার বছরমেয়াদী এল.এম.এফ. কোর্স চালু ছিল। ১৯৬২ সালে একে "ময়মনসিংহ মেডিকেল কলেজ"-এ উন্নীত করা হয়। মাত্র ৩২ জন শিক্ষার্থী নিয়ে কলেজের প্রথম ব্যাচ "ম-০১"-এর যাত্রা শুরু হয়।
১৯২৪ লিটন মেডিকেল স্কুল প্রতিষ্ঠা।
১৯৬২ লিটন মেডিকেল স্কুলকে ময়মনসিংহ মেডিকেল কলেজে উন্নীতকরণ।
১৯৭০ ইনডোর স্বাস্থ্যসেবা চালু।
১৯৭২ বাঘমারা হতে বর্তমান অবস্থানে (চরপাড়া) কলেজ স্থানান্তর।
১৯৭৯ অর্থোপেডিক্স বিভাগ প্রতিষ্ঠা।
১৯৮১ হাসপাতালে ফ্যামিলি প্ল্যানিং মডেল ক্লিনিক প্রতিষ্ঠা।
১৯৮৮ হৃদরোগ বিভাগ প্রতিষ্ঠা।
১৯৯২ সেন্টার ফর নিউক্লিয়ার মেডিসিন অ্যান্ড আলট্রাসাউন্ড প্রতিষ্ঠা। অনুজীববিদ্যা বিভাগ ও প্রাণরসায়নবিভাগ পৃথকীকরণ।
২০০০ প্রথম পোস্টগ্রাজুয়েশন কোর্স হিসেবে ডিপ্লোমা ইন চাইল্ড হেলথ চালু। নিউরোমেডিসিন,নিউরোসার্জারি,শিশু সার্জারি, এন্ডোক্রাইন মেডিসিন ও নেফ্রোলজি বিভাগের যাত্রা শুরু।
২০০২ ২৭টি পোস্টগ্রাজুয়েট কোর্স (এম ডি,এম এস, এম ফিল,এম পি এইচ, ডিপ্লোমা) চালু। ময়মনসিংহ মেডিকেল জার্নাল ইনডেক্স মেডিকাস, পাবমেড,মেডিলাইন এ নিবন্ধিত।অনলাইনে বিশ্বব্যাপী যা বর্তমানে সুলভ।
মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে। শহরের চরপাড়া এলাকায় ৮৪ একর এর বিস্তৃত ক্যাম্পাস রয়েছে, ১৪০০ শয্যাবিশিষ্ট ময়মনসিংহ মেডিক্যাল কলেজ হাসপাতাল যার অন্তর্ভূত। এছাড়া রয়েছে ছাত্রনিবাস, ছাত্রীনিবাস, ব্যাংক, মসজিদ, মিলনায়তন, পরমাণু চিকিৎসা কেন্দ্র, নার্সিং কলেজ, শিক্ষানবিস পুরুষ চিকিৎসকদের জন্য "শহীদ ডা. মিলন হোস্টেল" এবং মহিলা চিকিৎসকদের জন্য "ইন্টার্নী ডাক্তার মহিলা হোস্টেল"।
কলেজ ক্যাম্পাসে শিক্ষির্থীদের জন্য রয়েছে ক্যান্টিন।
কৃষ্ণচূড়া চত্ত্বরে প্রতিবছর বসন্তবরণ উৎসব ও পহেলা বৈশাখ পালিত হয়।
ষাটের দশক থেকে শুরু করে দেশের বহু কৃতী চিকিৎসক এই কলেজ থেকে ব্যাচেলর ডিগ্রি অর্জন করেছেন।
ফুল সার্কল ম্যাগাজিন
ফুল সার্কল ম্যাগাজিন () নামের পত্রিকাটি চালু করা হয় এপ্রিল ২০০৭ সালে। পোর্টেবল ডকুমেন্ট ফরম্যাট এটি বিনামূল্যে বিতরণ করা হয়। উবুন্টু অপারেটিং সিস্টেমের স্পন্সর ক্যানোনিকাল লিমিটেড এই প্রকাশনার সাথে সম্পৃক্ত নয়। বিজ্ঞাপন এবং স্বেচ্ছাসেবকদের সাহায্যে এখনে নিবন্ধ সংযোজন এবং সম্পাদনার কাজ করা হয়।
প্রধানত উবুন্টু এবং এর সকল ডেরিভেটিভ যেমন কুবুন্টু, যুবুন্টু এবং এডুবুন্টু ব্যবহারকারীদের উদ্দেশ্যে এই পত্রিকাটি প্রকাশ করা হয়। সফটওয়্যার রিভিউ, কমিউনিটি সংবাদ, টিউটেরিয়াল , প্রোগ্রামিং এবং টিপস্ সহ বিভিন্ন বিষয় অন্তর্ভুক্ত করা হয় এখানে। এটি একাধিক ভাষায় প্রকাশিত হয়। প্রথম সংস্করণটি প্রকাশিত হয়েছিল ইংরেজি, ইস্টোনিয়ান, রোমানিয়ান, ইতালীয়, স্প্যানিশ, রাশিয়ান, জিলিশিয়ান, ডাচ এবং ইন্দোনশিয়ান ভাষায়। তবে সাম্প্রতিক সংস্করণসমূহ কেবলমাত্র ইংরেজি, ফ্রেঞ্চ এবং রাশিয়ান ভাষায় প্রকাশিত হচ্ছে।
ফুল সার্কেল ম্যাগাজিন এর প্রথম সংখ্যা প্রকাশিত হয় এপ্রিল ২০০৭ সালে। এই সংখ্যার বিশেষ নিবন্ধসমূহের মধ্যে ছিল উবুন্টুর ইতিহাস, ডেক্সটপ এফেক্টের বিভিন্ন বৈশিষ্ট এবং নতুন প্রকাশিত লিনাক্সের বিভিন্ন গেম। প্রথম সংখ্যাদি ছিল ১৭ পৃষ্ঠা দীর্ঘ এবং পোর্ট্রেট ফরম্যাটে।
২৫তম সংখ্যা দেকে এটি ২৮ পৃষ্ঠা এবং ল্যান্ডস্কেপ ফরম্যাট হিসাবে প্রকাশিত হয়।
ডিসেম্বর ২০০৭ থেকে ফুলসার্কেল ম্যাগাজিন অনলাইন পডকাস্ট শুরু করে। কিন্তু মাত্র দুই পর্ব প্রকাশের পরপরই এটি বন্ধ হয়ে যায়। মূলত হোস্ট এর ব্যক্তিগত ব্যাস্ততা বৃদ্ধির কারণে পডকাস্টে নিয়মিত সময় দিতে অসুবিধার জন্য এটি বন্ধ করে দিতে হয়েছে। মার্চ ২০১০ থেকে সম্পূর্ণ নতুন ফরম্যাটে এই পডকাস্টিং আবার চালু করেন রবিন ক্যাটলিং, তাকে সহযোগীতা করছেন এড হুইট এবং ডেভ উইলকিন্স। প্রতিটি পর্বে মূল নিবন্ধ, নতুন সংবাদ, সফটওয়্যার রিভিউ, ইন্টারভিউ এবং শ্রোতাদের ফিডব্যাক অন্তর্ভুক্ত করা হয়ে থাকে।
এই পত্রিকাটি প্রকাশের সাথে যারা সম্পৃক্ত আছেন:
রোভেনা মারকু
রোভেনা মারকু (জন্ম ২১শে মে, ১৯৮৭ স্কোডেরে) আলবানিয়ার একজন অলিম্পিক freestyle-->ফ্রিস্টাইল সাঁতার|ফ্রিস্টাইল সাঁতারু। তিনি ২০০৪ ও ২০০৮ অলিম্পিকে দেশের প্রতিনিধিত্ব করেন।
বেজিং-এর ২০০৮ অলিম্পিকে তিনি ৫০মিটার ফ্রিস্টাইল বিভাগে ২৮.১৫সেকেন্ড সময়ে নতুন আলবানীয় রেকর্ড গড়েন। আগের রেকর্ডটিও তাঁর দখলে ছিল ২৮.৭৯সেকেন্ড সময়ের। ৫৮তম স্থানে তিনি ২০০৮ অলিম্পিক শেষ করেন।
এছাড়া তিনি ২০০৭ বিশ্ব চ্যাম্পিয়নশিপে ৫০মিটার ফ্রিস্টাইল ও ৫০মিটার ব্রেস্টস্ট্রোক; এবং ২০০৫ ভূমধ্যসাগরীয় গেমসে অংশগ্রহণ করেছেন।
এক্সস্প্ল্যাশ
এক্সস্প্ল্যাশ () হল উবুন্টু কমিউনিটি পরিচালিত একটি সফটওয়্যার প্রকল্প। লিনাক্স অপারেটিং সিস্টেম ভিত্তিক কম্পিউটার বুট করার সময় তালিকা হিসাবে যে বুট অপশনগুলি দেখানো হয় সেটি এটি সফটওয়্যারটি এক্স উইন্ডো সিস্টেম এর মাধ্যমে পরিবর্তন করে একটি গ্রাফিকাল স্প্ল্যাশ স্ক্রীন প্রদর্শন করে।
ইউস্প্ল্যাশ এর পরিবর্তে এক্সস্প্ল্যাশ ব্যবহার শুরু হয়েছে উবুন্টু ৯.১০ (কারমিক কোয়ালা)থেকে। উবুন্টু ১০.১০ (লুসিড লিংকস) সংস্করণ থেকে ১০ সেকেন্ডের কম সময়ে বুট করার পরিকল্পনা থেকেই মূলত এটি নির্বাচন করা হয়েছে। এক্স সার্ভার সম্পর্কিত প্রোসেস সমূহ আগে চালু করার মাধ্যমে এটি দ্রুততম সম‌য়ে অপারেটিং সিস্টেম বুট করতে পারে। পূর্ণাঙ্গ বুট এস সময় একটি মাত্র এক্স সার্ভার ব্যবহার করা হয়।
ইউস্প্ল্যাশ
ইউস্প্ল্যাশ () হল উবুন্টু কমিউনিটি পরিচালিত একটি সফটওয়্যার প্রকল্প। লিনাক্স ভিত্তিক অপারেটিং সিস্টেম বুট করার সময় যে লেখাসমূহ তালিকা আকারে প্রদর্শন করা হয় ইউস্প্ল্যাশ সেটির বিকল্প হিসাবে একটি গ্রাফিকাল স্প্ল্যাশ স্ক্রীন প্রদর্শন করে। বুটস্প্ল্যাশ এর বিকল্প হিসাবে এটি তৈরী করা হয়েছে। বুটস্প্ল্যাশ কার্নেল স্পেস থেকে যে কাজটি করতো, ইউস্প্ল্যাশ ঠিক একই কাজ করতে পারে ইউজার স্পেস থেকে। এরফলে ইউস্প্ল্যাশ এর নতুন সংস্করণ অন্তর্ভুকত করার জন্য কার্নপল নতুন করে কম্পাইল করতে হয় না।
ইউস্প্ল্যাশ লিনাক্স ফ্রেমবাফার ইন্টারফেস অথবা বিকল্প হিসাবে সরাসরি ভিইএসএ এর মাধ্যমে স্প্ল্যাশ স্ক্রীনটি প্রদর্শন করে।
উবুন্টু ৯.১০ (কারমিক কোয়ালা) সংস্করণরে প্রাথমিকভাবে ইউস্প্ল্যাশ বুট শুরু করার পর এক্সস্প্ল্যাশ পূর্ণাঙ্গ বুট সম্পন্ন করে। উবুন্টু ১০.১০ (লুসিড লিংক্স) সংস্করণে ইউস্প্ল্যাশ এর পরিবর্তে পূর্ণাঙ্গ ভাবে প্লাইমাউথ ব্যবহার করা হয়।
আপডেট ম্যানেজার
আপডেট ম্যানেজার () হল এমন একটি প্রোগ্রাম যেটি ইনস্টল করা সফটওয়্যরসমূহ (এবং এর সংস্লিষ্ট প্যাকেজসমূহ) আপডেট করার কাজে ব্যবহার করা হয়। আপডেট ম্যানেজারের মাধ্যমে সাধারণত নিরাপত্তা এবং সুপারিশকৃত প্যাচ সমূহ ইনস্টল করা হয়। এছাড়া ইনস্টল করা সফটওয়্যর সমূহের নতুন কোন আপডেট পাওয়া গেলে সেটি ব্যবহারকরীকে জানিয়ে দেয় এই সফটওয়্যার। আপডেট সমূহের তালিকা বর্ণক্রম অণুযায়ী থাকে যার ফলে ব্যবহারকারী সহজেই প্রয়োজনীয় আপডেট সমূহ ইনস্টল করতে পারে। যদিও এটি উবুন্টু অপারেটিং সিস্টেমের উদ্দেশ্যে তৈরী করা হয়েছিল কিন্তু বর্তমানে এটি ডেবিয়ান এবং অন্যান্য এপিটি ভিত্তিক অপারেটিং সিস্টেমে ব্যবহার করা হয়।
আপডেট ম্যানেজারের মাধ্যমে সফটওয়্যার ইনস্টল করা যায় না। সফটওয়্যার ইনস্টল করার জন্য অন্যান্য প্যাকেজ ম্যানেজার রয়েছে, যেমন উবুন্টু সফটওয়্যার সেন্টার, এবং কারিগরি দিক থেকে উন্নততর সিন্যাপটিক।
উবুন্টুতে আপডেট ম্যানেজারের মাধ্যমে অপারেটিং সিস্টেম আপডেট করার কাজে ব্যবহার করা হয়। উবুন্টুর সাধারণ সংস্করণ সমূহ প্রতি ছয় মাস পরপর এবং লং টার্ম সাপোর্ট সংস্করণ সমূহ প্রকাশিত হয় ২বছর পরপর। এই বৈশিষ্টটি উবুন্টুর কেবলমাত্র ডেক্সটপ সংস্করণে থাকে, সার্ভার সংস্করণ থেকে এটি পেতে হলে উপডেট ম্যানেজারে বৈশিষ্টটি যুক্ত করে নিতে হয়।
শেখ গোলাম মাকসুদ হিলালী
শেখ গোলাম মাকসুদ হিলালী বাংলাদেশের শিক্ষাবিদ ও সাহিত্যিক। তার জন্ম সিরাজগঞ্জের ফুলবাড়িতে, ১৯০০ সালের ৩০ নভেম্বরে। ১৯১৮ সালে সিরাজগঞ্জ ভিক্টোরিয়া হাইস্কুল থেকে ম্যাট্রিক পাস করেন। কলকাতা বিশ্ববিদ্যালয় থেকে ১৯২৪ সালে ফার্সিতে এবং ১৯৩২ সালে আরবিতে এমএ পরীক্ষায় যথাক্রমে প্রথম শ্রেণীতে দ্বিতীয় এবং প্রথম শ্রেণীতে প্রথম স্খান অধিকার করে স্বর্ণপদক পান। ১৯৪৯ সালে কলকাতা বিশ্ববিদ্যালয় থেকে ডি. ফিল ডিগ্রি লাভ করেন। গবেষণার বিষয় ছিল ‘ইরান ও ইসলাম : পারস্পরিক প্রভাব’। ১৯২৬ সালে টাঙ্গাইলের করটিয়া কলেজে ফার্সি সাহিত্যের অধ্যাপক নিযুক্ত হন। পাবনা জজকোর্টে দুই বছর আইন ব্যবসায় (১৯২৮-১৯৩০) করার পর করটিয়া কলেজে অধ্যাপনার পেশায় যোগদান করেন। ১৯৩৪-১৯৩৭ সালে কৃষäনগর সরকারি কলেজে ও কলকাতা প্রেসিডেন্সি কলেজে, ১৯৩৭-১৯৩৯ সালে চট্টগ্রাম সরকারি কলেজে এবং ১৯৩৯-১৯৪০ সালে আবার প্রেসিডেন্সি কলেজে অধ্যাপনা করেন। ১৯৪০-১৯৪১ সাল পর্যন্ত চট্টগ্রাম বিভাগীয় স্কুলগুলোয় সহকারী পরিদর্শক ছিলেন। ১৯৪১-১৯৪৩ সাল পর্যন্ত আবার চট্টগ্রাম কলেজে এবং ১৯৪৩-১৯৫৬ পর্যন্ত রাজশাহী সরকারি কলেজে প্রফেসর। বেশ কিছুকাল বরেন্দ্র রিসার্চ মিউজিয়ামের কিউরেটর ছিলেন। ১৯৫৭ সালের ৩০ নভেম্বর সরকারি চাকরি থেকে অবসর নেয়ার পর ১৯৫৭-১৯৫৮ সালে সিরাজগঞ্জ কলেজের অধ্যক্ষ ছিলেন। ১৯৫৯ সালে বাংলা একাডেমীতে গবেষণাধ্যক্ষের পদে যোগদান। স্বাস্খ্যগত কারণে ওই বছরই একাডেমির চাকরিতে ইস্তফা এবং সিরাজগঞ্জ কলেজে অধ্যক্ষের পদে যোগদান। বাংলা ও ইংরেজি সহ ১৮টি ভাষা জানতেন।
সঙ্গীতানুরাগী, মানবতাবাদী, অসাম্প্রদায়িক জীবনবোধ ও নারী স্বাধীনতায় বিশ্বাসী গোলাম মকসূদ হিলালী ছিলেন একনিষ্ঠ ধার্মিক। বাংলা ভাষা, বাংলা সাহিত্য-সংস্কৃতিতে ইসলামি জীবন ও প্রজ্ঞার প্রসার সম্পর্কে গবেষণা করেছেন।
১৯৬১ খ্রিস্টাব্দের ১৭ ডিসেম্বর সিরাজগঞ্জে মৃত্যুবরণ করেন এই মহান ব্যক্তিত্ব।
দুরূদ
দুরূদ বা দুরূদ শরীফ () হল একটি সম্ভাষণ যা মুসলমানরা নির্দিষ্ট বাক্যাংশ পড়ে ইসলামের শেষ পয়গম্বর মুহাম্মাদ (সা:)-এর শান্তির প্রার্থণা উদ্দেশ্যে পাঠ করা হয়ে থাকে। এটি একটি ফার্সি শব্দ যা মুসলমানদের মুখে বহুল ব্যবহারের কারণে ১৭শ শতাব্দীতে বাংলা ভাষায় অঙ্গীভূত হয়ে যায়।বৃহত্তর অর্থে মুহাম্মদ (সা:)-এর প্রতি এবং তাঁর পরিবার-পরিজন, সন্তান-সন্ততি এবং সহচরদের প্রতি আল্লাহ্‌র দয়া ও শান্তি বর্ষণের জন্য প্রার্থনা করাই দুরূদ। দুরূদকে প্রায়ই সম্মানসূচকভাবে ইসলামী পরিভাষায় "দুরূদ শরীফ"ও বলা হয়ে থাকে।
মুহাম্মদ (সা:)-এর নাম উচ্চারণের সময় সর্বদা "সাল্লালাহু আলাইহি ওয়া সাল্লাম" (অর্থ: আল্লাহ'র শান্তি বর্ষিত হোক তাঁর উপর) বলা হয়, যা একটি দুরূদ। একটি দুরূদের অর্থ এরকম: "হে আল্লাহ, মুহাম্মদ (সা:)-এর প্রতি আপনি দয়া পরবশ হোন। তাঁর আলোচনা ও নামকে আপনি এই পৃথিবীর সকল আলোচনা ও নামের মাঝে সর্বোচ্চ স্থানে রাখুন।"
সালাম, (এছাড়াও উর্দুতে দুরূদ বা সালাম) সাধারণতভাবে শান্তি বা দোয়া বা অভিবাদন হিসেবে অনুবাদ করা হয়।
স্বয়ং আল্লাহ এবং তাঁর ফেরেশতাগণ মুহাম্মদ (সা:)-এর প্রতি দুরূদ পাঠ করেন যা থেকে দুরূদ পাঠের গুরুত্ব অনুধাবন করা যায়। এ সম্পর্কে কুরআনে আল্লাহ তা'আলা সূরা আল আহযাব এ বলেনঃ
তেমনি কোনো দোয়ার মধ্যে দুরূদ অন্তর্ভূত না থাকলে সেই দোয়া আল্লাহ্‌র কাছে পৌঁছায় না।। তিরমিযী শরীফে বর্ণিত হাদিস থেকে জানা যায়, মুহাম্মদ (সা:) বলেছেন,
এজন্য "মুহাম্মদ" বলার বা শোনার সঙ্গে সঙ্গে "সাল্লালাহু আলাইহি ওয়া সাল্লাম" বলার রেওয়াজ সর্বত্র প্রচলিত।
বিভিন্ন হাদিসে দুরূদ পাঠের লাভ বর্ণিত হয়েছে। তন্মধ্যে বুখারী এবং মুসলিম শরীফের হাদিসে বর্ণিত আছে যে, প্রতিবার দরুদ শরীফ পড়ার বদৌলতে আল্লাহ, পাঠকারীর উপর ১০ বার দয়া করেন। জুম্মার দিনের লাভ প্রসঙ্গে মুহাম্মদ (সা:) বলেছেন,
আব্দুল্লাহ ইবনে মাসউদ (রা:) থেকে বর্ণিত মুহাম্মদ (সা:) বলেছেন,
দুরূদ পাঠ নামাযের অংশ: নামাযের মধ্যে শেষবার বসা অবস্থায় দুরূদ পাঠ করতে হয়, যা দুরূদে ইব্রাহীম নামে পরিচিত। দুরূদ পাঠ করা না হলে নামাজ আল্লাহ্‌র দরবারে পৌঁছায় না।
বাংলা উচ্চারনঃ আল্লাহুম্মা সাল্লিআলা মুহাম্মাদিঁ ওয়া আলা আলি মুহাম্মাদিন কামা সাল্লাইতা আলা ইব্রাহীমা ওয়া আলা আলি ইব্রাহীমা ইন্নাকা হামিদুম্মাজীদ । আল্লাহুম্মা বারিক আলা মুহাম্মাদিঁ ওয়া আলা আলি মুহাম্মাদিন কামা বারাকতা আলা ইব্রাহীমা ওয়া আলা আলি ইব্রাহীমা ইন্নাকা হামীদুম্মাজীদ ।
ইন্সটিটিউট অব বাংলাদেশ স্টাডিজ
ইনস্টিটিউট অব বাংলাদেশ স্টাডিজ (আইবিএস) রাজশাহী বিশ্ববিদ্যালয়ের একটি গবেষণামূলক প্রতিষ্ঠান। এটি বাংলাদেশ বিষয়ে উচ্চতর গবেষণার একমাত্র কেন্দ্র। বাংলাদেশের ইতিহাস, ভূগোল, অর্থনীতি, রাষ্ট্রনীতি, সমাজনীতি, নৃতত্ত্ব, ভাষা, সাহিত্য, সংস্কৃতি, দর্শন প্রভৃতি বিষয়ে উচ্চতর গবেষণার উদ্দেশ্যে এটি প্রতিষ্ঠিত। পোস্ট গ্রাজুয়েট মর্যাদার এই প্রতিষ্ঠান থেকে শুধু এমফিল ও পিএইচডি ডিগ্রি প্রদান করা হয়ে থাকে। বাংলাদেশের বিভিন্ন কলেজ-বিশ্ববিদ্যালয়-দফতর থেকে গবেষকগণ এই প্রতিষ্ঠানে প্রেষণে গবেষণা করার সুযোগ পান। ২০১৫ সালের জুলাই মাস থেকে এই প্রতিষ্ঠানের পরিচালক প্রফেসর ড. স্বরোচিষ সরকার। আইবিএস-এর সাবেক পরিচালকগণ হলেন: ড.সৈয়দ আব্দুল কাদের, ড. সফর আলী আকন্দ, ড. মাহমুদ শাহ কোরেশী, ড. আতফুল হাই শিবলী, ড. প্রীতিকুমার মিত্র, ড. এম জয়নূল আবেদীন, ড. মোঃ আবুল বাসার মিঞা, ড. মোঃ মাহবুবর রহমান, ও ড. এম শহীদুল্লাহ্। বিশিষ্ট বঙ্গবিদ্যাবিশারদ ড. গোলাম মুরশিদ এই প্রতিষ্ঠানের প্রথম পিএইচডি ডিগ্রিধারী গবেষক।
১৯৭৪ সালের জানুয়ারি মাসে রাজশাহী বিশ্ববিদ্যালয়ের একটি অঙ্গ প্রতিষ্ঠান হিসেবে আইবিএস আত্মপ্রকাশ করে। আইবিএস ভবনটি বিশ্ববিদ্যালয়ের বিনোদপুর গেটের পূর্ব পার্শ্বে অবস্থিত। এর কাজ শুরু হয় ১৯৭৪-৭৫ শিক্ষাবর্ষ থেকে। আইবিএস থেকে প্রতি বছর "The Journal of the Institute of Bangladesh Studies" নামে ইংরেজিতে একটি এবং ‘ইনস্টিটিউট অব বাংলাদেশ স্টাডিজ জার্নাল’ নামে বাংলায় একটি জার্নাল নিয়মিত প্রকাশিত হয়। আইবিএস থেকে প্রকাশিত কয়েকটি গ্রন্থের নাম: ১. বাঙালির আত্মপরিচয়, ২.বাংলার ইতিহাস: মোগল আমল, ৩. প্রীতিকুমার মিত্র স্মারকগ্রন্থ, ৪. বিশ শতকের বাংলা, ৫. রাজশাহী মহানগরী: অতীত ও বর্তমান, ৬. জাগরণ ও অভ্যুদয়, ৭. বাংলাদেশের ভাষানীতি ও ভাষা-পরিকল্পনা।২০১৫ সালের জুন মাসে ‘বাংলাদেশ চর্চা: দেশে বিদেশে’ শিরোনামে আইবিএস থেকে একযোগে দশটি সটীক গ্রন্থপঞ্জি প্রকাশিত হয়েছে, যেসব গ্রন্থে বাংলাদেশ বিষয়ক গবেষণার বিবরণ সংকলিত আছে।
আইবিএস প্রতিষ্ঠার অন্যতম প্রধান উদ্দেশ্যে ছিল বাংলাদেশের মানুষের জীবন ও সংস্কৃতির সাথে সম্পর্কযুক্ত যে কোনো বিষয়ে এমফিল ও পিএইচডি পর্যায়ের উচ্চতর গবেষণা সম্পন্ন করা এবং দেশের পরিকল্পনা প্রণয়ন ও উন্নয়ন কাজে সহায়তা দানের উদ্দেশ্যে গবেষণালব্ধ ফলাফল প্রকাশ করা। ২০১৫ সাল পর্যন্ত আইবিএস থেকে ৩০৯ জন পিএইচডি ডিগ্রি এবং ৭৬ জন এমফিল ডিগ্রি অর্জন করেছেন। এছাড়া বর্তমানে এমফিল ও পিএইচডি পর্যায়ের শতাধিক গবেষক কর্মরত আছেন। প্রতি এমফিল গবেষক মাসে ৪০০০ টাকা এবং পিএইচডি গবেষক মাসে ৫০০০ টাকা করে ফেলোশিপ পান। এখানে ৬ জন নিয়মিত শিক্ষক এবং ১০ জন অতিথি শিক্ষক রয়েছেন যাঁরা আইবিএস-এর বিভিন্ন কোর্স-ওয়ার্ক পরিচালনা করে থাকেন। এমফিল ও পিএইচডি থিসিস সুপারভাইজ করার ক্ষেত্রেও বিভিন্ন বিভাগের শিক্ষকগণ দায়িত্ব পালন করে থাকেন।প্রতি বছর জানুয়ারি মাসে দুটি জাতীয় দৈনিক পত্রিকায় আইবিএস-এ ভর্তির বিজ্ঞাপন প্রকাশিত হয়ে থাকে। শিক্ষাবর্ষ: জুন থেকে জুলাই।
প্রাসঙ্গিক গবেষণা পরিচালনার পাশাপাশি বাংলাদেশের গুরুত্বপূর্ণ বিষয় নিয়ে জাতীয় এবং আন্তর্জাতিক পর্যায়ের সেমিনার সম্পন্ন করা এই প্রতিষ্ঠানের অন্যতম কাজ। সম্প্রতি বিশ শতকের বাংলা, রাজশাহী মহানগরীর অতীত ও বর্তমান, মুক্তিযুদ্ধের চল্লিশ বছর, বাংলার জাগরণ ও বাংলাদেশের অভ্যুদয়, বাংলাদেশের ভাষানীতি ও ভাষা-পরিকল্পনা, বাংলাদেশের সংস্কৃতি ও সংস্কৃতিবিদ্যা প্রভৃতি আন্তর্জাতিক মানের সেমিনার অণুষ্ঠিত হয়েছে। আইবিএস সম্পর্কে বিস্তারিত তথ্যের জন্য দেখুন: http://dept.ru.ac.bd/ibs/
কংস
কংস দুষ্ট প্রকৃতির প্রজাপীরনকারী ভোজবংশীয় রাজা ছিলেন। তিনি মথুরারাজ উগ্রসেনের স্ত্রী পদ্মাবতী আর রাক্ষস দ্রুমিলের অবৈধ সহবাসের ফলে জন্মগ্রহণ করেন।মহারাজ উগ্রসেনের অজ্ঞাতে তার পরমাসুন্দরী স্ত্রী মহারাণী পদ্মাবতী সাথে রাক্ষসরাজ দ্রুমিল উগ্রসেনের ছদ্মবেশে শারীরিক সম্পর্ক স্থাপন করতে ইচ্ছা প্রকাশ করলেন। রানী পদ্মাবতী তাকে নিজের স্বামী ভেবে আপত্তি করলেন না। দ্রুমিল তার শয়নকক্ষে প্রবেশ করলেন। পুলক্সুখে মত্ত হয়ে সে আত্মপ্রকাশ করল। তাকে চিনেও পদ্মাবতী কিছু বললেন না। রাক্ষশের বীর্যে অন্তরসত্তা হলেন রানী। গরভাবস্থার শেষে জন্ম দিলেন এক পুত্রসন্তানের। নাম দেন কংস। রাক্ষসের ঔরসে জন্ম বলেই তিনি রাক্ষসস্বভাব প্রাপ্ত হলেন। তিনি মগধের রাজা জরাসন্ধের দুই কন্যা অস্তি ও প্রাপ্তিকে বিবাহ করেন। তিনি জরাসন্ধের সহায়তায় বৃদ্ধ পিতা রাজা উগ্রসেনকে বন্দি করে মথুরার রাজা হন। এসময় কংসের বোন দেবকীর সঙ্গে বসুদেবের বিবাহ হয়। বিবাহে উপস্থিত থাকা কালে তিনি দৈববাণী শুনতে পান যে দেবকীর অষ্টম সন্তান তাকে বধ করবে। তাই তিনি দেবকী ও বাসুদেবকে কারারুদ্ধ করেন। কারাগারে এঁদের পর পর ছয়টি সন্তান হয়, তাদের সকলকে কংস হত্যা করেন। সপ্তম সন্তান শ্রীবলরাম দেবকীর গর্ভ থেকে প্রতিস্থাপিত হন গোকুলবাসী বসুদেবের দ্বিতীয় স্ত্রী রোহিণীদেবীর গর্ভে। সেখানেই ভাদ্রমাসের পূর্ণিমায় তাঁর জন্ম হয়। ভাদ্র মাসের কৃষ্ণা অষ্টমী তিথিতে মধ্যরাতে কৃষ্ণ নামে অষ্টম পুত্রের জন্ম হয়। বংশ রক্ষার জন্য বসুদেব তক্ষুনি কৃষ্ণকে গোকুলে গোপরাজ নন্দের ঘরে গোপনে রেখে দেন। সেই রাতেই নন্দের স্ত্রী যশোদার কন্যা যোগমায়ারূপে জন্মগ্রহণ করেন দেবী মহাশক্তি। বসুদেব কৃষ্ণকে যশোদার ঘরে রেখে সদ্যোজাত কন্যা যোগ্মায়াকে নিয়ে মথুরায় প্রত্যাবর্তন করেন। কংস তখন যোগমায়াকে পাথরে নিক্ষেপ করে হত্যা করতে আদেশ দেন, কিন্তু যোগমায়া নিক্ষিপ্ত অবস্থায় আকাশে উঠে গিয়ে বলেন, তোমারে বধিবে যে, গোকুলে বাড়িছে সে।
কংস কৃষ্ণকে অনুসন্ধান করে হত্যা করার অনেক চেষ্টা করেন, কিন্তু সব ব্যর্থ হয়ে যায়। এর পর কংস যজ্ঞ করে কৌশলে কৃষ্ণকে মথুরায় আনয়ন করেন। এই অনুষ্ঠানে কংসের মল্লযোদ্ধারা কৃষ্ণের হাতে নিহত হয়। এতে কংস অত্যন্ত ক্রুদ্ধ হয়ে দুই ভাই কৃষ্ণ ও বলরামকে নির্বাশনে পাথাবার আদেশ দেন। এছাড়া তিনি নন্দকে বন্দি এবং উগ্রসেন ও বসুদেবকে হত্যা করার নির্দেশ দেন। এই আদেশ শোনার সঙ্গে সঙ্গে কৃষ্ণ কংসকে আক্রমণ করেন এবং সিংহাসন থেকে ছূঁড়ে মেরে হত্যা করেন। কংসের আট ভাই বাধা দিলে বলরাম তাদের হত্যা করেন। পরে কৃষ্ণ মাতামহ উগ্রসেনকে সিংহাসনে বসিয়ে মথুরায় শান্তি প্রতিষ্ঠা করেন।
কনজারভেটিভ পার্টি
কনজারভেটিভ পার্টি ব্রিটেনের একটি রাজনৈতিক দল। এটি ইউনিয়নিস্ট পার্টি হিসেবেও পরিচিত। পার্লামেন্টে সর্বদা ডানপন্থার অনুসারী এই দলটিকে অষ্টাদশ ও উনিশ শতকের টোরি(Tory) পার্টির উত্তরসূরি মনে করা হয়।
কনজারভেটিভ বা রক্ষণশীল শব্দটি ব্রিটেনে ১৮২৪ সালে প্রথম ব্যবহার করেন জর্জ ক্যানিং(George Canning: ১৭৭০-১৮২৭)। ১৮৩৪ সালে ট্যামওয়ার্থ মেনিফেস্টো(Tamworth MenifesTo) গ্রহণ করার পর থেকেই প্রকৃতপক্ষে এই দল্টি তার কাঠামোগত রূপ পরিগ্রহ করে। এই মৌলিক নীতি ও লক্ষ্যাদি সূত্রবদ্ধ করেন বেঞ্জামিন ডিজরেইলি(Benjamin Disraeli:১৮০৪-১৮৮১)। এই সব লক্ষ্যের অন্যতম হচ্ছে বিধিবদ্ধ আইন কঠোরভাবে অনুসরণ, ব্রিটিশ সাম্রাজ্যের রক্ষণ ও বিস্তার ঘটানো এবং জনগণের অবস্থার উন্নতি সাধন।
আইরিশ হোমরুল প্রশ্নে লিবারেল পার্টিতে ১৮৮৬ সালে ভাঙ্গন দেখা দিলে উইলিয়াম এওয়ার্ট গ্ল্যাডস্টোনের(William Ewart Gladstone:১৮৫৮-১৯২৩) বিরোধীরা কনজার্ভেটিভ দলে যোফ দেয়। এই সময় পর্যন্ত এটি সাধারণভাবে 'কনজারভেটিভ' ও 'ইউনিয়নিস্ট' পার্টি সিসেবেই পরিচিত ছিল।
কনজারভেটিভ পার্টি ১৮৯২ থেকে ১৮৯৫ এবং ১৮৯৫ থেকে ১৯০৫ সাল পর্যন্ত দু'বার ক্ষমতাসীন হয়। তবে শুল্ককরের ক্ষেত্রে সংস্কারের প্রশ্নে নিজেদের মধ্যে মতদ্বৈততা ও সুস্পষ্ট সামাজিক নীতির অভাবে দলটি সঙ্কটের সম্মুখীন হয়, ফলে দীর্ঘকাল ক্ষমতার বাইরে থাকে। অ্যান্ড্রু বোনার ল-র(Andrew Bonar Law:১৮৫৮-১৯২৩) নেতৃত্বে ১৯২২ সালে দলটি আবার ক্ষমতায় আসে।
১৯৪৫ সালে কনজারভেটিভ পার্টি নির্বাচনে পরাজিত হবার পর থেকে গ্রহণ করেছে কিছুটা মধ্যপন্থী প্রগতিশীল ও কল্যাণমূলক রাষ্ট্রের নী্তি।
বিভিন্ন সময়ে যাঁরা দলটির নেতৃত্ব দিয়েছেন, তাঁদের মধ্যে রয়েছেন স্যার অ্যালেক ডগলাস-হিউম(Alec Douglas-Home), স্যার উইন্সটন চার্চিল, কুইন্টিন হগ(Quintin Hogg), এডওয়ার্ড হিথ প্রমুখ।
আনকমপ্লিকেটেড ফায়ারওয়াল
আনকমপ্লিকেটেড ফায়ারওয়াল () হল সহজে ব্যবহার উপযোগী একটি কম্পিউটার ফায়ারওয়াল। কমান্ড লাইন ইন্টারফেসে স্বল্প সংখ্যক সরল কমান্ড এবং আইপি টেবিল ব্যবহার করে এটি কনফিগার করা যায়।
আনকমপ্লিকেটেড ফায়ারওয়াল গ্রাফিকাল ইউজার ইন্টারফেস (জিইউএফডব্লিউ) হল আনকমপ্লিকেটেড ফায়ারওয়াল এর একটি গ্রাফিকাল ইউজার ইনটারফেস। উবুন্টু অপারেটিং সিস্টেম-এ ব্যবহার করার উদ্দেশ্যে এটি তৈরী করা হয়েছে।
জিইউএফডব্লিউ এর মাধ্যমে উবুন্টুতে খুব সহজেই ফায়ারওয়াল ব্যবস্থাপনার কাজ করা যায়। পিটুপি কানেকশন, নির্ধারিত পোর্ট ব্লক করার মত সাধারণ কাজগুলির করার সুবিধা রয়েছে এখানে।
জিইউএফডব্লিউ একটি ইউএফডব্লিউ ভিত্তিক প্রোগ্রাম যা মূলত উবুন্টু ব্যবহার করার উদ্দেশ্যে তৈরী করা হয়েছে। তবে পাইথন, জিটিকে এবং জিইউএফডব্লিউ রয়েছে এমন অ্যান্য প্লাটফর্মেও এটি ব্যবহার করা যাবে।
প্রথম মুরাদ
প্রথম মুরাদ () () (ডাকনাম ফার্সি خداوندگار "খোদাওয়ান্দিগার", অর্থ "খোদাভক্ত") (২৯ জুন ১৩২৬, আমাসিয়া – ১৫ জুন ১৩৮৯, কসোভো যুদ্ধক্ষেত্র) ছিলেন উসমানীয় সুলতান। তিনি ১৩৬২ থেকে ১৩৮৯ সাল পর্যন্ত শাসন করেছেন। তিনি পূর্ববর্তী শাসক প্রথম ওরহানের পুত্র।
প্রথম মুরাদ এড্রিনোপল জয় করেন। তিনি এর নাম রাখেন এদির্ন‌। ১৩৬৩ সালে তিনি এই শহরে উসমানীয় সালতানাতের নতুন রাজধানী স্থাপন করেন। এরপর বলকান অঞ্চলের অধিকাংশ জয় করে তিনি দক্ষিণপূর্ব ইউরোপে উসমানীয় সীমানা বৃদ্ধি করেন। তিনি উত্তর সার্বিয়া ও বুলগেরিয়ার রাজা এবং সেসাথে বাইজেন্টাইন সম্রাট পঞ্চম জন পেলাইওলোগোসকে কর দিতে বাধ্য করেন। প্রশাসনিক কারণে মুরাদ সালতানাতকে দুইটি প্রদেশে ভাগ করেন। এদের একটি হল আনাতোলিয়া (এশিয়া মাইনর) এবং অন্যটি হল রুমেলিয়া (বলকান)। সার্বী‌য়দের বিরুদ্ধে লড়াইয়ের সময় মুরাদের মৃত্যুর ফলে উসমানীয়রা সামরিকভাবে তাদের রাজ্যবিস্তার স্থগিত করে এবং দুর্বল বাইজেন্টাইন সাম্রাজ্যের উপর মনোযোগ প্রদান করে।
মুরাদ আনাতোলিয়ায় শক্তিশালী কারামানি বেয়লিক এবং ইউরোপে সার্ব, আলবেনীয়, বুলগেরীয় ও হাঙ্গেরীয়দের বিরুদ্ধে লড়াই করেছেন। মুরাদের সেনাপতি ও রুমেলি প্রদেশের প্রথম গভর্নর লালা শাহিন পাশা ১৩৭১ সালের ২৬ সেপ্টেম্বর এড্রিনোপল থেকে তুর্কিদের বিতাড়িত করার উদ্দেশ্যে পরিচালিত একটি সার্ব অভিযান রুখে দেন। ১৩৮৫ সালে সোফিয়া উসমানীয়দের হস্তগত হয়। ১৩৮৬ সালে সার্বী‌য় শাসক লাজার প্লোচনিকের যুদ্ধে উসমানীয়দের পরাজিত করেন। ফলে উসমানীয়রা নিস অধিকার করতে সক্ষম হয়নি।
১৩৮৯ সালে কসোভোর যুদ্ধে মুরাদের বাহিনী লাজারের নেতৃত্বাধীন সার্বী‌য় ও তার মিত্রদেরকে পরাজিত করে।
মুরাদ কখন ও কিভাবে নিহত হয়েছিলেন সে বিষয়ে ভিন্ন ভিন্ন সূত্রে ভিন্ন ভিন্ন বর্ণনা পাওয়া যায়। সমসাময়িক সূত্র অনুযায়ী যুদ্ধ শুরু হওয়ার পর লাজার ও মুরাদ উভয়ে যুদ্ধে নিহত হন। একটি পশ্চিমা সূত্র অনুযায়ী যুদ্ধ শুরু হওয়ার প্রথম দিকে মুরাদ সার্বী‌য় নাইট মিলোস ওবিলিচের ছুরিকাঘাতে নিহত হন। অধিকাংশ উসমানীয় বিবরণ লেখক লিখেছেন যে যুদ্ধ শেষ হওয়ার পর তিনি নিহত হন। অন্যান্যদের মতে যুদ্ধ শেষ হওয়ার পর নিজের তাবুতে তিনি খুন হন। যুদ্ধক্ষেত্রে সেনাদলের বাম পার্শ্বের নেতৃত্বে থাকা তার জ্যেষ্ঠ পুত্র প্রথম বায়েজীদ এরপর দায়িত্বগ্রহণ করেন।
১৩৮৯ সালের ২০ মার্চ তারিখে ফ্লোরেন্সের সেনেট থেকে বসনিয়ার রাজাকে লেখা একটি চিঠিতে মুরাদের হত্যার বর্ণনা রয়েছে। এই বিবরণ অনুযায়ী বারোজন সার্বী‌য় সুলতানের দিকে অগ্রসর হয় এবং তাদের একজন (মিলোস ওবিলিচ বলে ধারণা করা হয়) সুলতানের তাবুর দিকে পৌছাতে সক্ষম হন ও সুলতানকে হত্যা করেন।
বিজিত এড্রিনোপল শহরে সরকার গঠন এবং ইউরোপে সীমানা বৃদ্ধি করে মুরাদ সালতানাত প্রতিষ্ঠা করেন। তিনি বলকানের অধিকাংশ অঞ্চল উসমানীয়দের অধীনে আনেন এবং বাইজেন্টাইন সম্রাটকে কর প্রদানে বাধ্য করেন। মুরাদ সাবেক উসমানীয় গোত্রকে সালতানাতে রূপান্তর করেন। ১৩৮৩ সালে তিনি সুলতান উপাধি ধারণ করেন এবং ইয়ানিসারি নিয়োগের প্রথা চালু করেন। তিনি "দিওয়ান" গঠন করেন, তিমার ও সামরিক বিচারক হিসেবে কাজাসকির প্রথা চালু করেন। এছাড়াও তিনি আনাদোলু (আনাতোলিয়া) এবং রুমেলি (ইউরোপ) প্রদেশ স্থাপন করেছেন।
হিপ ১৩০৪৪ বি
হিপ ১৩০৪৪ বি পৃথিবীর ছায়াপথে আবিষ্কৃত একটি গ্রহ যা একটি বিলীয়মান তারকা কেন্দ্র করে প্রতি ১৬.২ দিনে আবর্তিত হচ্ছে। ২০১০ খ্রিস্টাব্দের ১৯ নভেম্বর আবিষ্কৃত এই গ্রহটি আকৃতিতে বেশ বড়: বৃহস্পতি গ্রহের ১.২৫ গুণ। এর আগেও সৌরজগতের বাইরে প্রায় পাঁচ শত গ্রহের অবস্থান নির্ণীত হয়েছে কিন্তু দূরত্বের কারণে সেগুলো সম্পর্কে বেশী কিছু জানা যায় নি। সে হিসাবে হিপ ১৩০৪৪ বি-এর আবিষ্কার জ্যোতিবির্জ্ঞানীদের জন্য নভোমণ্ডল সম্পর্কে আরো তথ্য সংগ্রহের বিশেষ সুযোগ এনে দিয়েছে। তারকাটির হিপ ১৩০৪৪ নামে চিহ্নিত। এটি পৃথিবী থেকে প্রায় ২,০০০ আলোকবর্ষ দূরত্বে অবস্থিত বলে পরিমাপ করা হয়েছে।
অক্ষর (সিলেবল)
অক্ষর হলো শ্বাসের এক ধাক্কায় উচ্চারণযোগ্য শব্দের সবচেয়ে ছোট অংশ।
অক্ষরের জন্ম কিভাবে হয়েছে, তার সঠিক ইতিহাস জানা যায় না। তাই অক্ষরের উৎপত্তি নিয়ে নানান দেশে নানান ধরনের উপকথা সৃষ্টি হয়েছে।
চীনদেশের উপকথা থেকে জানা যায়, সাং চিয়েন(Ts'ang Chien) নামক ড্রাগনমুখো এক লোক আনেক দিন আগে চীনা অক্ষর তৈরি করেছিলেন।
পাখির ঠোঁটের মত মাথাওয়ালা আর মানুষের শরীরওয়ালা দেবতা থথ(Thoth) মিশরীয় অক্ষর সৃষ্টি করেছিলেন।
হিন্দু দেবতা ব্রহ্মা ভারতবর্ষে একটি প্রাচীন লিপি আবিষ্কার করেন। ব্রহ্মার নাম অনুসারে ওই অক্ষর বা লিপির নাম হয়েছে ব্রাহ্মীলিপি।
নৃতত্ব অনুসারে, প্রকৃতপক্ষে ছবি থেকে এসেছে চিত্রলিপি এবং চিত্রলিপি থেকে সৃষ্টি হয়েছে লিপি বা অক্ষরের। পঁচিশ হাজার বছরেরও আগের গুহার দেয়ালে বা পাথরের গায়ে আঁকা ছবির নমুনা আবিষ্কৃত হয়েছে। হাজার হাজার বছরের বিবির্তনের ফলে কোনো কোনো চিত্র চিত্রলিপিতে পরিবর্তিত হয়েছে এবং আরও পরে হয়েছে অক্ষর বা বর্ণ। যতটুকু জানা যায়, ভূমধ্যসাগরের তীরে অবস্থিত ফিনিশিয়া(Phoenicia) দেশে চিত্রলিপি থেকে প্রথম ২২টি অক্ষরের সৃষ্টি হয়েছিল। তবে ওই লিপির সবগুলোই ছিল ব্যঞ্জনবর্ণ। গ্রিক ও হিব্রু জাতি ফিনিশীয়দের নিকট থেকে ওই সব লিপি গ্রহণ করেছিল। গ্রিকদের অক্ষরের সংখ্যা ছিল ২৪টি। ওরা ব্যঞ্জনবর্ণের সঙ্গে স্বরবর্ণের ব্যবহার চালু করেছিল। পরে গ্রিকদের কাছ থেকে অক্ষর গ্রহণ করে রোমানরা। ওদের অক্ষর সংখ্যা ছিল ২৩টি। রোমানরা এক সময় জয় করে নিয়েছিল গ্রেট ব্রিটেন। ব্রিটেনবাসীরা গ্রহণ করে রোমান হরফ। পাঁচটি স্বরবর্ণ এবং একুশটি ব্যঞ্জনবর্ণ নিয়ে মোট ছাব্বিশটি অক্ষর দিয়ে গঠিত হয় ইংরেজি বর্ণমালা।
অনেক পন্ডিত মনে করেন, প্রাচীন ফিনিশীয় লিপি থেকে সৃষ্টি হয়েছে ব্রাহ্মীলিপির। কিন্তু সিন্ধুর মহেনজোদারো এবং পাঞ্জাবের হরপ্পা সভ্যতা আবিষ্কৃত হওয়ার ফলে পন্ডিতদের এ ধারণা পাল্টে গেছে। তাঁরা এখন মনে করেন, বিদেশী লিপির প্রভাব থাকলেও প্রাচীন ভারতবাসীরা নিজেরাই স্বধীনভাবে লিপি আবিষ্কার করেছে এবং সিন্ধূলিপি ব্রাহ্মীলিপির পূ্বসূরি। অবশ্য মহেনজোদারো ও হরপ্পার লিপি এখনও কেউ
পড়ে উঠতে পারেন নি। ঋগ্বেদে একধিকবার অক্ষর কথাটির উল্লেখ আছে এবং ঐতরেয় ব্রাহ্মণেও অক্ষর শব্দের ব্যবহার দেখা যায়। খ্রিষ্টের জন্মের পাঁচশ বছর আগে থেকে ৩৫০ খ্রিষ্টাব্দ পর্যন্ত প্রাচীন ভারতবর্ষে ব্রাহ্মীলিপি চালু ছিল। এ লিপির প্রথম বিবর্তন লক্ষ্য করা যায় অশো্কলিপি বা মৌর্যলিপিতে এর পরের স্তর পাওয়া যায় কুষানলিপি। প্রথম থেকে তৃ্তীয় খ্রিষ্টাব্দের মধ্যে কুষান রাজাদের আমলে এ লিপির প্রচলন ছিল বলে এ লিপির এই নামকরণ হয়েছে। এরপর ব্রাহ্মীলিপিকে দুই ভাগে ভাগ করা যায়। একটি উত্তরী আর একটি হল দক্ষিণী। উত্তরীর মধ্যে আছে গুপ্তলিপি(চতুর্থ ও পঞ্চম শতাব্দী পর্যন্ত প্রচারিত)। গুপ্তলিপি থেকে সৃষ্টি হয়ছে কুটিল লিপি(ষষ্ঠ থেকে নবম শতাব্দী পর্যন্ত প্রচারিত)। কুটীল লিপি থেকে উদ্ভব হয়েছে নাগরিক লিপির। প্রাচীন নাগরী বা উত্তর ভারতীয় কুটীল লিপির পূর্ব শাখা থেকে উৎপত্তি হয়েছে বংলা লিপি বা অক্ষরের। দশম শতাব্দীর শেষ ভাগে মূল বংলা বর্ণমালার উদ্ভব হয়েছে বলে জানা যায়। কম্বোজের রাজা নয়পালদেবের "ইর্দার দানপত্রে" এবং প্রথম মহীপালের "বাণগড়ের দানপত্রে" সর্বপ্রথম আদি বাংলা বর্ণমালা দেখতে পাওয়া যায়। বাংলা অক্ষর দুই রকম- স্বরবর্ণ এবং ব্যঞ্জনবর্ণ। অ, আ, ই, ঈ ইত্যাদি এগারোটি স্বরবর্ণ এবং ক, খ, গ, ঘ ইত্যাদি ঊনচল্লিশটি ব্যঞ্জনবর্ণ। বংলা ভাষায় মোট অক্ষরের সংখ্যা ৫০। এদের বলা হয় বর্ণমালা।
প্রথম মাহমুদ
প্রথম মাহমুদ (উসমানীয় তুর্কি ভাষায়: محمود اول) কুঁজো হিসাবেও পরিচিত ("কাম্বুর")(২০শে সেপ্টেম্বর, ১৭৩০ – ১৩ই ডিসেম্বর, ১৭৫৪) ছিল উসমানীয় সাম্রাজ্যের সুলতান ১৭৩০ থেকে ১৭৫৪ পর্যন্ত। তিনি এডার্ন রাজভবনে জন্ম গ্রহণ করেন। তার পিতার নাম মোস্তফা II (১৬৯৫–১৭০৩) এবং তার মাতার নাম ভালিদে সুলতান সালিহা সাবকাতি। প্রথম মাহমুদ ছিল উসমান III (১৭৫৪–৫৭) এর বড় ভাই।
অঁরি বের্গসন
অঁরি-লুই বের্গসন (ফরাসি: Henri-Louis Bergson; ; ১৮ই অক্টোবর, ১৮৫৯ – ৪ঠা জানুয়ারি, ১৯৪১) ছিলেন একজন বিশিষ্ট ফরাসি দার্শনিক। বিংশ শতাব্দীর প্রথমার্ধে তিনি বিশেষ প্রভাবশালী ছিলেন। বের্গসন অনেক চিন্তাবিদকে এই তত্ত্ব বিশ্বাস করাতে সমর্থন হয়েছিলেন যে, তাৎক্ষণিক অভিজ্ঞতা ও অণুমান বাস্তবতাকে বোঝার ক্ষেত্রে যুক্তি বা বিজ্ঞান অপেক্ষা অনেক বেশি গুরুত্বপূর্ণ।
১৯২৭ সালে "তাঁর সমৃদ্ধ ও অভিনব ধ্যানধারণা এবং সেগুলিকে সুচারুভাবে ব্যাখ্যা করার জন্য" তাঁকে সাহিত্যে নোবেল পুরস্কারে ভূষিত করা হয়।
রবার্ট ফ্রস্ট
রবার্ট ফ্রস্ট (২৬ মার্চ, ১৮৭৪ – ২৯ জানুয়ারি, ১৯৬৩) ছিলেন একজন জনপ্রিয় আমেরিকান কবি। গ্রামীণ জীবনের বাস্তবানুগ বর্ণনা এবং আমেরিকান কথ্যভাষায় তাঁর মুন্সিয়ানা ছিল অসামান্য। তাঁর রচনায় বিংশ শতাব্দীর প্রথমার্ধ্বের নিউ ইংল্যান্ডের গ্রামীণ বর্ণনা পাওয়া যায়। এই বর্ণনার মধ্যে মিশে রয়েছে জটিল সামাজিক ও দার্শনিক বিষয়বিন্দু। তাঁর রচনা প্রায়শই উদ্ধৃত হয়ে থাকে। জীবদ্দশাতেই তিনি নানা পুরস্কারে ভূষিত হন। কবিতায় পুলিৎজার পুরস্কারই পেয়েছিলেন চারবার।
সাংবাদিক উইলিয়াম প্রেসকট ফ্রস্ট জুনিয়র এবং ইসাবেলা মুডির সন্তান রবার্ট ফ্রস্ট্র ১৮৭৪ খ্রিস্টাব্দের ২৬ মার্চ মার্কিন যুক্তরাষ্ট্রের সান ফ্রান্সিসকোতে জন্মগ্রহণ করেন। পিতার মৃত্যুর পর ফ্রস্টরা ম্যাসাচুসেটসের লরেন্সে চলে আসেন। তখন তাঁর বয়স এগার। ১৮৯২ খ্রিস্টাব্দে ফ্রস্ট লরেন্স হাই স্কুল উত্তীর্ণ হন। পরবর্তীতে গ্রামীণ জীবনের সঙ্গে সখ্য গড়ে উঠলেও তিনি বড় হয়েছিলেন শহরে, নাগরিক পরেবেশে। হাইস্কুলে পড়ার সময় কবিতা পড়া এবং কবিতা লেখার ব্যাপারে আগ্রহী হয়ে উঠেন। এ স্কুলের একটি সাময়িকীতে তাঁর প্রথম কবিতা প্রকাশিত হয়। হ্যানোভারের ডার্টমাউথ কলেজে তিনি কিছুদিন পড়াশোনা করেন ; তারপর বাড়ি ফিরে আসেন। পড়াশুনার পাট চুকে যাওয়ার পর ফ্রস্ট মুচি থেকে শুরু করে সংবাদপত্র সম্পাদনা পর্যন্ত বিভিন্ন কাজ করে আয়-উপার্জ্জনের চেষ্টা করেছেন। তবে শেষাবধি জীবিকার জন্য তিনি শিক্ষকতাকে বেছে নেন। ১৮৯৪ খ্রিস্টাব্দে তিনি নিজের কবিতা "মাই বাটারফ্লাই, এন এলিজি" বিক্রি করে দেন মাত্র ১৫ মার্কিন ডলারের বিনিময়ে। ১৮৯৫ খ্রিস্টাব্দে ফ্রস্ট ইলিনর মিরিয়াম হোয়াইট নামের এক মহিলার সঙ্গে বিবাহ-বন্ধনে আবদ্ধ হন। এসময় তিনি হার্ভার্ড ইউনিভার্সিটিতে পড়াশুনা করছিলেন। মিরিয়াম হোয়াইট ফস্ট্রের কবি-জীবনে এক অনবদ্য প্রেরণা হয়ে আবর্ভুত হন। ১৯১৫ খ্রিস্টাব্দে তাঁর "বয়েজ উইল" এবং "নর্থ অব বোস্টন" প্রচ্ছদনামে দুটি কাব্যগ্রন্থ প্রকাশিত হয়। সারা দেশে তাঁর কবিখ্যাতি ছড়িয়ে পড়তে থাকে ইতোমধ্যে। ১৯২০ খ্রিস্টাব্দের মধ্যে যুক্তরাস্ট্রের শীর্ষস্থানীয় খ্যাতিমান কবিদের একজন হয়ে ওঠেন রবার্ট ফ্রস্ট। ফ্রস্ট ১৯৬৩ খ্রিস্টাব্দের ২৯ জানুয়ারি ম্যাসাচুসেটসে পরলোকগমন করেন।
সুফি (দ্ব্যর্থতা নিরসন)
সুফি বলতে বোঝানো হতে পারে -
সুপারস্কেপ
সুপারস্কেপ, মোবাইল ফোন গেমস প্রস্তুতকারী প্রতিষ্ঠান। এটি বেশ কয়েকটি মোবাইল ফোন গেমস তৈরি করেছিল যেগুলো টুয়েন্টিয়েথ সেঞ্চুরি ফক্স, ইউনিভার্সাল স্টুডিওস, সনি পিকচার্স মোবাইল এন্ড গ্লোবাল ওয়্যারলেস এন্টারটেনমেন্টের মতো কোম্পানীগুলো থেকে লাইসেন্সপ্রাপ্ত। প্রতিষ্ঠানটি প্রতিষ্ঠিত হয় ১৯৮৩ খ্রিস্টাব্দে। ২০০৮ খ্রিস্টাব্দের প্রথমদিকে গ্লু মোবাইল এটিকে কিনে নেয়।
তৈরিকৃত গেমসের আংশিক তালিকা-
এজরা পাউন্ড
এজরা পাউন্ড কালজয়ী মার্কিন কবি ও সমালোচক। তিনি আধুনিক মার্কিন সাহিত্যের অন্যকম পথিকৃৎ। পিতা হোমার লুইস পাউন্ড এবং মাতা ইসায়েল ওয়েস্টনের সন্তান এজরা পাউন্ডের জন্ম হয়েছিল ১৮৮৫ খ্রিস্টাব্দের ৩০ অক্টোবর, আইডাহো রাজ্যের হেইলিতে। তাঁর প্রাথমিক লেখাপড়া একটি ডেম স্কুলে। "ইমাজিসম" ধারার প্রতিষ্ঠায় তিনি অগ্রণী ভূমিকা রেখেছিলেন। তাঁর কাব্যসঙ্কলন "রিপোস্টেস", কবিতা "হিউ সেলউইন মোবারলে" এবং অসমাপ্ত মহাকাব্য "দ্য ক্যান্টোস" চিরায়ত বিশ্বসাহিত্যকে সমৃদ্ধ করেছে। বিংশ শতাব্দীর গোড়ার দিকে লন্ডনে বেশ কিছুকাল মার্কিন সাহিত্য সাময়িকীর সম্পাদক হিসেবে কাজ করার সময় পাউন্ড সমসাময়িক সাহিত্সযিক টি. এ. এলিয়ট, রবার্ট ফ্রস্ট, জেমস জয়েস এবং আর্নেস্ট হেমিংওয়ের সৃষ্টিকর্ম নতুন করে মূল্যায়ন করেন। প্রথম বিশ্বযুদ্ধের প্রাণহানিতে মর্মাহত হয়ে তিনি ইংল্যান্ডের ওপর আস্থা হারিয়ে ফেলেন। এ যুদ্ধের জন্য তিনি পুঁজিবাদ ও সুদবিত্তিক ব্যাংক ব্যবস্থাকে দোষারোপ করেন। ১৯৪৫ খ্রিস্টাব্দে মার্কিন সেনাবাহিনী রাষ্ট্রদ্রোহিতার অভিযোগ এনে তাঁকে ইতালিতে গ্রেফতার করে। প্রথমে তাঁকে যুক্তরাষ্ট্রের সেনাক্যাম্পে কয়েদ রাখা হয়। দীর্ঘ ১৩ বছর কারাদণ্ড ভোগ করেন তিনি। ১৯৫৮ খ্রিস্টাব্দের ১৮ এপ্রিল তিনি মুক্তি লাভ করেন। ১৯৭২ খ্রিস্টাব্দের ১ নভেম্বর তাঁর মৃত্যু হয়।
প্রথম মুহাম্মদ (উসমানীয় সুলতান)
প্রথম মুহাম্মদ চেলেবি (, "Mehmed I" বা "Mehmed Çelebi") (১৩৮১ – ২৬ মে ১৪২১) ছিলেন উসমানীয় সুলতান। ১৪১৩ থেকে ১৪২১ সাল পর্যন্ত তিনি রাজত্ব করেছেন। তিনি সুলতান প্রথম বায়েজীদ ও তার স্ত্রী দাওলাত খাতুনের পুত্র। তার শাসনামল উসমানীয় গৃহযুদ্ধের কারণে বৈশিষ্ট্যপূর্ণ। এই গৃহযুদ্ধের ফলে সালতানাত বিভক্ত হয়ে পড়েছিল। মৃত্যুর পূর্বে তিনি সাম্রাজ্যকে ঐক্যবদ্ধ করতে সক্ষম হন।
প্রথম মুহাম্মদ ১৩৯০ সালে বুরসায় জন্মগ্রহণ করেন। তিনি সুলতান বায়েজীদের তৃতীয় পুত্র। তার অন্যান্য ভাইদের মত তার নামেও চেলেবি পদবী যুক্ত ছিল।
১৪০২ সালের ২০ জুলাই সুলতান বায়েজীদ তুর্কি-মোঙ্গল শাসক তৈমুরের কাছে আঙ্কারার যুদ্ধে পরাজিত হন। বায়েজীদকে বন্দী করে সমরকন্দ নিয়ে যাওয়া হয়। মুস্তাফা চেলেবি ছাড়া মুহাম্মদ ও তার বাকি ভাইয়েরা পালিয়ে যেতে সক্ষম হন। মুস্তাফাকেও বন্দী করে সমরকন্দে নেয়া হয়েছিল। বায়েজীদ পাশা মুহাম্মদকে উদ্ধার করে নিজের শহর আমাসিয়া নিয়ে যান। পরবর্তীতে মুহাম্মদ বায়েজীদ পাশাকে তার উজিরে আজম নিয়োগ দিয়েছিলেন।
যুদ্ধের পর মুহাম্মদ তার ভাই সুলাইমান, ঈসা ও মুসার সাথে লড়াই করেন। ১৪০২ থেকে ১৪১৩ সাল পর্যন্ত চলমান এই যুদ্ধ উসমানীয় গৃহযুদ্ধ নামে পরিচিত। যুদ্ধে মুহাম্মদ জয়ী হন এবং বাকি ভাইয়েরা নিহত হন। পরবর্তীতে মুস্তাফা চেলেবি মুক্তি পাওয়ার পর মুহাম্মদ ও তার ছেলে দ্বিতীয় মুরাদের বিরুদ্ধে বিদ্রোহ করেছিলেন।
গৃহযুদ্ধে জয়ী হওয়ার পর প্রথম মুহাম্মদ সুলতান হিসেবে সিংহাসনে বসেন। তিনি আলবেনিয়ার অংশবিশেষ, জানদারি আমিরাত ও মামলুকদের কাছ থেকে সিলিসিয়ার আর্মেনীয় রাজ্য অধিকার করে নেন। তার অনেক অর্জনের জন্য তিনি উসমানীয় সালতানাতের দ্বিতীয় প্রতিষ্ঠাতা হিসেবে পরিচিত।
শাসনকার্য‌ শুরুর পর গৃহযুদ্ধের সময় আত্মগোপনে থাকা তার ভাই মুস্তাফা চেলেবি বেরিয়ে আসেন এবং সাম্রাজ্য ভাগের দাবি জানান। মুহাম্মদ এর দাবি প্রত্যাখ্যান করেন এবং যুদ্ধক্ষেত্রে তারা মুখোমুখি হন। যুদ্ধে মুস্তাফা পরাজিত হন। মুস্তাফা বাইজেন্টাইন শহর সেলোনিকিতে পালিয়ে যান। কিন্তু মুহাম্মদের সাথে একটি চুক্তির পর বাইজেন্টাইন সম্রাট দ্বিতীয় পেলাইওলোগোস মুস্তাফাকে লেমনস দ্বীপে নির্বাসিত করেন।
এরপরও মুহাম্মদকে সমস্যার সম্মুখীন হতে হয়। তার ভাইপো ওরহানের কারণে তিনি সমস্যাগ্রস্থ হন। বাইজেন্টাইন সম্রাট দ্বিতীয় মানুয়েল পেলাইওলোগোস ওরহানকে সুলতান মুহাম্মদের বিরুদ্ধে ব্যবহার করতে চেয়েছিলেন। তবে মুহাম্মদ ষড়যন্ত্র ধরে ফেলেন এবং ওরহানকে বিশ্বাসঘাতকতার জন্য অন্ধ করে দেয়া হয়।
আঙ্কারার যুদ্ধ এবং অন্যান্য গৃহযুদ্ধের ফলে সাম্রাজ্যে অস্থিরতা বিরাজ করছিল। সুফি ও ধর্মতাত্ত্বিক শাইখ বদরউদ্দিন সাম্রাজ্যে একটি ধর্মীয় ও সামাজিক আন্দোলন গড়ে তুলেছিলেন। মুহাম্মদের ভাই মুসা চেলেবি তাকে নিজের সেনাবাহিনীতে কাজি হিসেবে নিয়োগ দিয়েছিলেন।
১৪১৬ সালে শাইখ বদরুদ্দিন বিদ্রোহ শুরু করেন। চার বছর লড়াইয়ের পর উজিরে আজম বায়েজীদ পাশা তাকে বন্দী করতে সক্ষম হন। ১৪২০ সালে বদরউদ্দিনকে সেরেস শহরে ফাঁসিতে ঝুলিয়ে মৃত্যুদন্ড দেয়া হয়।
সাম্রাজ্যকে ঐক্যবদ্ধ করার পর প্রথম মুহাম্মদ আট বছর ক্ষমতায় ছিলেন। ১৪২১ সালের ২৬ মে তিনি বুরসায় ইন্তেকাল করেন। তাকে বুরসায় দাফন করা হয়।
অষ্টম পর্যায়ের মৌল
অষ্টম পর্যায় মৌল বলতে সেই মৌলিক পদার্থগুলোকে বুঝানো হয় যেগুলো বর্ধিত পর্যায় সারণীর অষ্টম পর্যায় রয়েছে। এই মৌলগুলোর কোনোটিই তৈরী করা হয়নি, এবং এর আইসোটোপগুলোও যথেষ্ট স্থিতিশীল নয় যার ফলে নিকট ভবিষ্যতে এগুলোকে বিশেষ তাৎপর্যপূর্ণ হিসাবে অরা হচ্ছে না। এটি বলা যায় যে স্থিতিশীল নয় বলে কেবলমাত্র অষ্টম পর্যায়ের মৌলগুলোর ভৌতরূপ দেখা যায় এবং অবেকেই ধারণা পোষন করেন যে ১২৬ পারমাণবিক সংখ্যা বিশিষ্ট পর্যায় সারণীর সর্বশেষ স্থিতিশীল মৌল আনবিহেক্সিয়ামের পর পর্যায় সারণীটি শেষ হওয়া উচিত।
সুরুল
সুরুল পশ্চিমবঙ্গের বীরভূম জেলার বোলপুর মহকুমার একটি গ্রাম এবং পর্যটন কেন্দ্র। গ্রামটি শান্তিনিকেতন থেকে ৩ কিলোমিটার দূরে অবস্থিত। এটি শান্তিনিকেতন আশ্রমেরই একটি অংশ। সুরুল কুঠিতে বসে রবীন্দ্রনাথ অনেক গান ও কবিতা রচনা করেছিলেন।
সুরুল রবীন্দ্রনাথ ঠাকুর প্রতিষ্ঠিত বিশ্বভারতীর লাগোয়া একটি গ্রাম। বিশ্ববিদ্যালয়ের একটি বিরাট অংশ সুরুল মৌজার মধ্যে অবস্থিত। গ্রামটি তার ঐতিহ্য ও সাংস্কৃতিক মূল্যবোধ এবং ঐতিহাসিক কারণে বিখ্যাত। সুরুলের অধিবাসীরা মূলত বাগদি, বাউড়ি, হাড়ি ও ডোম বর্ণভুক্ত। এছাড়া এখানে কয়েকঘর তাঁতিও বাস করেন। পরবর্তীকালে গ্রামের জমিদারেরা এখানে ব্রাহ্মণ নিয়ে এসে বসত করান।
ইস্ট ইন্ডিয়া কোম্পানির আমলে গ্রামটি জন চিপের অধীনে একটি কমার্সিয়াল রেসিডেন্সি ছিল। ১৮৩৫ সালে কোম্পানি এখানে ব্যবসাবাণিজ্য বন্ধ করে দিলে, রেসিডেন্সিটি পরিত্যক্ত। এখন এর কোনো চিহ্নই আর অবশিষ্ট নেই।
সুরুল গ্রামের টেরাকোটা মন্দিরগুলি বিশেষ শিল্পগুণ সমন্বিত। বর্তমানে এগুলি সুসংরক্ষিত। ১৮৩০ সাল নাগাদ জন চিপের মৃত্যুর কয়েক বছরের মধ্যে গ্রামের পুরনো মন্দিরগুলি নির্মিত হয়। অধিকাংশ মন্দিরই শিব মন্দির। একটি মনসা ও একটি "পঞ্চরত্ন" লক্ষ্মী-জনার্দন মন্দিরও আছে। মন্দিরের দেওয়ালে রামায়ণের ছবি যেমন খোদিত হয়েছে, তেমনই খোদিত হয়েছে এখানে এক সময়ে ব্যবসাবাণিজ্য চালানো ইউরোপীয়দের ছবিও। ১৯৪০-এর দশকে মুকুল দে সুরুল গ্রামের মন্দির শিল্পের প্রচুর ছবি তুলে ফটো-ডকুমেন্টরি তৈরি করেন। এটি ১৯৫৯ সালে নতুন দিল্লির ললিত কলা অকাদেমি থেকে "বীরভূম টেরাকোটাস" নামে প্রকাশিত হয়।
প্লাইমাউথ (সফটওয়্যার)
প্লাইমাউথ লিনাক্সের একটি বুটস্প্ল্যাশ সফটওয়্যার। এটি এনিমেশন সমর্থন করে। কার্নেল ভিত্তিক মোড নির্ধারণ এবং ডাইরেক্ট রেন্ডারিং ম্যানেজারের মাধ্যমে এটি নিয়ন্ত্রণ করা হয়। initrd এর সাথে এটি সংযুক্ত করা থাকে।
সর্বপ্রথম ফেডোরা ১০ "কেম্ব্রিজ" এ এটি অন্তর্ভুক্ত করা হয়। এটি প্রকাশিত হয়েছিল ২৫ নভেম্বর ২০০৮ সালে এবং সেই সময় আরএইচজিবি এর প্রতিস্থাপন করে এটি ব্যহার শুরু হয়। উবুন্টু অপারেটিং সিস্টমে এটি ব্যবহার শুরু হয় উবুন্টু ১০.১০ এলটিএস (লুসিড লিংক্স) থেকে। এই সংস্করণটি প্রকাশিত হয়েছে ২৯ এপ্রিল ২০১০ তারিখে। ম্যানড্রিভা এসস্প্ল্যাশ এর পরিবর্তে প্লাইমাউথ ব্যবহার শুরু করে Adélie (2010.0) সংস্করণ থেকে।
রবীন্দ্র রচনাবলী
রবীন্দ্র রচনাবলী রবীন্দ্রনাথ ঠাকুর রচিত সমগ্র রচনার সংকলন। এই গ্রন্থের প্রথম খণ্ডটি বিশ্বভারতী গ্রন্থনবিভাগ থেকে প্রকাশিত হয় ১৯৩৯ সালে। কবির জীবদ্দশায় এই গ্রন্থের সাতটি খণ্ড ও একটি অচলিত সংগ্রহ প্রকাশিত হয়। প্রতিটি খণ্ড "কবিতা ও গান", "নাটক ও প্রহসন", "গল্প ও উপন্যাস" ও "প্রবন্ধ" - এই চারটি বিভাগে বিন্যস্ত। কবির জীবদ্দশায় প্রকাশিত খণ্ডগুলিতে ভূমিকায় কবির নানা মন্তব্য লিপিবদ্ধ করে দেন। ১৯৪৮ সালের মধ্যে এই গ্রন্থাবলির মোট ছাব্বিশটি খণ্ড প্রকাশিত হয়। পরবর্তীকালে এই গ্রন্থের আরও চারটি খণ্ড প্রকাশিত হয়। ১৯৬১ সালে রবীন্দ্র জন্মশতবার্ষিকী উপলক্ষে পশ্চিমবঙ্গ সরকার এই পনেরো খণ্ডে রবীন্দ্র রচনাবলী প্রকাশ করেন। ১৯৮১ সালে নতুন পরিকল্পনায় ষোলো খণ্ডে পশ্চিমবঙ্গ সরকার রবীন্দ্র রচনাবলী প্রকাশ করেন।
সুলতান মুহাম্মদ শাহ আগা খান
সুলতান মুহাম্মদ শাহ আগা খান, যিনি ৩য় আগা খান নামে সমধিক পরিচিত, শিয়া ইসমাইলিয়া সম্প্রদায়ের ৪৮তম ইমাম। তাঁর জন্ম ২ নভেম্বর ১৮৭৭ খ্রিস্টাব্দ। ইসলামের ৪র্থ খলিফা হযরত আলী (রা)-এর সাক্ষাৎ বংশধর হিসাবে তিনি ১৮৮৫ খ্রিস্টাব্দে মাত্র ৭ বৎসর বয়সে ইসমাইলিয়া সম্প্রদায়ের বিশ্ব ইমামতি প্রাপ্ত হন। তদবধি ৭৭ বৎসর তিনি আন্তর্জাতিক ইসমাইলিয়া সম্প্রদায়ের ইমাম হিসাবে দায়িত্ব পালন করেছেন। তিনি নিখিল ভারত মুসলিমের একজন প্রতিষ্ঠাতা এবং প্রথম সভাপতি। ১৯৩৪-৩৮ কাল পরিধিতে তিনি লিগ অব নেশন্সের প্রেসিডেন্ট হিসাবে দায়িত্ব পালন করেছেন।
তাঁর জন্ম করাচি শহরে। তাঁর পিতা ছিলেন ২য় আগা খান। ২য় আগা খানের ৩য় স্ত্রী নওয়াব আলিয়া শামস্‌-উল-মুলুক। মায়ের নিবিড় পরিচর্যায় তিনি বড় হয়েছেন এবং ইসমাইলিয়া সম্প্রদায়ের ইমামতি গ্রহণের জন্য যথোপযুক্তভাবে প্রস্তুত হয়েছেন। কেবল ধর্মীয় শিক্ষা ও প্রাচ্যের শিক্ষা নয় তিনি ইয়োরোপীয় শিক্ষায় সুশিক্ষিত ছিলেন। তিনি ইংল্যান্ডের ইটন স্কুলে এবং কেমব্রিজ বিশ্ববিদ্যালয়ে লেখাপড়া করেছেন। তিনি দক্ষতার সঙ্গে শিয়া ইসমাইলিয়া সম্প্রদায়ের নেতৃত্ব যেমন দিয়েছিলেন তেমনি অবিভক্ত, ব্রিটিশশাসিত ভারতের মুসলমানদের কল্যাণে মনোনিবেশ করেছিলেন। তাঁর নির্দেশ অনুসরণ করেই নারী-পুরুষ নির্বিশেষে ইসমাইলিয়ারা সুশিক্ষিত হওয়ার উপর গুরুত্ব আরোপ করে এবং বিংশ শতাব্দীতে একটি সফল আন্তর্জাতিক সম্প্রদায়ে পরিণত হয়। ব্রিটিশরাজ তাঁকে নাইটহুডে ভূষিত করে।
মৃত্যুর তিন বছর আগে তিনি মিশরে নীল নদের পশ্চিম তীরে আসওয়ান নামক স্থানটি তাঁর সমাধিস্থল হিসাবে নির্বাচিত করে গিয়েছিলেন। তাঁর মৃত্যু হয় সুইজারল্যান্ডের ভারসোয়াখে, ১৯৫৭ খ্রিস্টাব্দের ১১ জুলাই।